Pansear, Pokémon Hawa Panas, awujud kethèk warna krèm-abang. Pansear nduwéni mripat ireng bunder, kuping gedhé kang jeroné warna orén, lan irung cilik ireng. Ana bentuk kaya geni mubeng ing dhuwur sirahé. Pérangan rai, awak pérangan dhuwur, lan tangané nduwé warna krèm. Uga, tangané kaya ra nduwé driji, namung jempol. Awak pérangan ngisor nganti sikilé sing cilik warnané abang. Ujung buntuté awujud kaya geni. Pansear urip ing jroning guwa gunung geni. Ana crita yèn Pansear biyasané manggang woh bèri sakdurungé dipangan.